
סוטה מז ע"ב



טקסט הדף





	עד ימיו היה פטיש מכה בירושלים ובימיו א''צ לשאול על הדמאי:


	גמ' ת''ר מנין שאם נערפה העגלה ואח''כ נמצא ההורג שאין פוטרת אותו ת''ל {במדבר לה-לג} ולארץ לא יכופר לדם אשר שפך בה כי אם בדם שפכה: עד אחד אומר ראיתי את ההורג כו': טעמא דמכחיש ליה הא לא מכחיש ליה עד אחד מהימן מנהני מילי דת''ר {דברים כא-א} לא נודע מי הכהו הא נודע מי הכהו אפילו אחד בסוף העולם לא היו עורפין רבי עקיבא אומר מנין לסנהדרין שראו אחד שהרג את הנפש ואין מכירין אותו שלא היו עורפין ת''ל {דברים כא-ז} ועינינו לא ראו והלא ראו השתא דאמרת עד אחד מהימן אידך חד היכי מצי מכחיש ליה והאמר עולא כל מקום שהאמינה תורה עד אחד הרי כאן שנים ואין דבריו של אחד במקום שנים אמר לך עולא תני לא היו עורפין וכן א''ר יצחק תני לא היו עורפין ור' חייא אמר תני היו עורפין ולרבי חייא קשיא דעולא לא קשיא כאן בבת אחת כאן בזה אחר זה תנן עד אחד אומר ראיתי את ההורג ושנים אומרים לא ראית היו עורפין הא חד וחד לא היו עורפין תיובתא דרבי חייא וליטעמיך אימא סיפא שנים אומרים ראינו ועד אחד אומר לא ראיתם לא היו עורפין הא חד וחד היו עורפין אלא מתני' כולה בפסולי עדות וכדרבי נחמיה דאמר כל מקום שהאמינה תורה עד אחד הלך אחר רוב דעות ועשו שתי נשים באיש אחד כשני אנשים באיש אחד ואיכא דאמרי כל היכא דאתא עד אחד כשר מעיקרא אפילו מאה נשים כי אחד דמיין והכא במאי עסקינן כגון דאתאי אשה מעיקרא ותרצה לדרבי נחמיה הכי רבי נחמיה אומר כל מקום שהאמינה תורה עד אחד הלך אחר רוב דעות ועשו שתי נשים באשה אחת כשני אנשים באיש אחד אבל שתי נשים באיש אחד כי פלגא ופלגא דמי ותרתי פסולי עדות למה לי מהו דתימא כי אזלינן בתר רוב דעות לחומרא אבל לקולא לא קמ''ל: משרבו הרוצחין כו': ת''ר משרבו הרוצחנין בטלה עגלה ערופה לפי שאינה באה אלא על הספק משרבו הרוצחנין בגלוי בטלה עגלה ערופה: משרבו הנואפין כו': ת''ר {במדבר ה-לא} ונקה האיש מעון בזמן שהאיש מנוקה מעון המים בודקין את אשתו אין האיש מנוקה מעון אין המים בודקין את אשתו ואומר {הושע ד-יד} לא אפקוד על בנותיכם כי תזנינה כו' מאי ואומר וכי תימא עון דידיה אין דבניה ודבנתיה לא תא שמע לא אפקוד על בנותיכם כי תזנינה ועל כלותיכם כי תנאפנה וכי תימא עון אשת איש אין עון דפנויה לא ת''ש כי הם עם הזונות יפרדו ועם הקדשות יזבחו וגו' מאי ועם לא יבין ילבט אמר רבי אלעזר אמר להם נביא לישראל אם אתם מקפידין על עצמכם מים בודקין נשותיכם ואם לאו אין המים בודקין נשותיכם משרבו בעלי הנאה נתעותו הדינין ונתקלקלו המעשים ואין נוח בעולם משרבו רואי פנים בדין בטל {דברים א-יז} לא תגורו ופסק לא תכירו ופרקו עול שמים ונתנו עליהם עול בשר ודם משרבו לוחשי לחישות בדין רבה חרון אף בישראל ונסתלקה השכינה משום שנאמר {תהילים פב-א} בקרב אלהים ישפוט משרבו {יחזקאל לג-לא} אחרי בצעם לבם הולך רבו האומרים {ישעיה ה-כ} לרע טוב ולטוב רע משרבו האומרים לרע טוב ולטוב רע רבו הוי הוי בעולם משרבו מושכי הרוק רבו היהירים ונתמעטו התלמידים והתורה חוזרת על לומדיה משרבו היהירים התחילו בנות ישראל להנשא ליהירים שאין דורינו רואה אלא לפנים איני והאמר מר האי מאן דמיהר אפילו אאינשי ביתיה לא מיקבל שנאמר {חבקוק ב-ה} גבר יהיר ולא ינוה לא ינוה אפי' בנוה שלו מעיקרא קפצה עליה לסוף מיתזיל עלייהו משרבו מטילי מלאי על בעלי בתים רבה השוחד והטיית משפט ופסקה טובה משרבו מקבלני טובתך ומחזקני טובותיך רבו {שופטים יז-ו} איש הישר בעיניו יעשה שפלים הוגבהו והגבוהים הושפלו ומלכותא אזלא ונולא משרבו צרי עין וטורפי טרף רבו מאמצי הלב וקופצי ידים מלהלוות ועברו על מה שכתוב בתורה {דברים טו-ט} השמר לך פן וגו' משרבו {ישעיה ג-טז} נטויות גרון ומשקרות עינים רבו מים המרים אלא שפסקו משרבו מקבלי מתנות נתמעטו הימים ונתקצרו השנים דכתיב {משלי טו-כז} ושונא מתנות יחיה משרבו זחוחי הלב רבו מחלוקת בישראל משרבו תלמידי שמאי והילל שלא שימשו כל צורכן רבו מחלוקת בישראל ונעשית תורה כשתי תורות משרבו מקבלי צדקה מן העובדי כוכבים היו ישראל למעלה והם למטה ישראל לפנים והם לאחור: משמת יוסי בן יועזר כו': מאי אשכולות אמר רב יהודה אמר שמואל איש שהכל בו: יוחנן כהן גדול העביר הודיית המעשר כו': מ''ט אמר רבי יוסי בר' חנינא לפי שאין נותנין אותו כתיקונו דרחמנא אמר דיהבי ללוים





רש"י





	עד ימיו היה פטיש מכה בירושלים. בבית הנפחים בחולו של מועד לעשות מלאכת דבר האבד שמותרת במועד ועמד הוא וגזר על הנפחים אפילו בדבר האבד מפני שקולן נשמע למרחוק ואין הכל יודעין שהיא לדבר האבד והכי אמרינן לה במועד קטן (יא.): כל ימיו לא הוצרך אדם לשאל לחבירו על הדמאי. אם מעושר אם לאו שהוא התקין שיהו כל הלוקחין מעם הארץ מעשרין: גמ' אפילו אחד בסוף העולם. הכיר בו: והא אמר עולא כו'. סוגיא זו כולה פירשתיה בפרק מי שקינא (לעיל לא:) ואינה חלוקה כאן כלום: אלא על הספק. ועכשיו יודעים את ההורגים מי הם: מנוקה מעון. ניאוף באשה האסורה לו בין מזו שנסתרה בין מאחרת: עון דבניה ודבנתיה. שהם נואפין: לא. אינו מונע את אשתו מליבדק: תא שמע לא אפקוד. לבדוק את הנשים ומה טעם על בנותיכם כי תזנינה: נתעוותו הדינין. דמתוך שהם בעלי הנאה אין מטריחין עצמן לעיין בדין ובאיסור והיתר להורות לציבור ומתוך כך נתקלקלו מעשיהם וכיון שכן אין להקב''ה נחת רוח בעולמו ואין עולמו נוח לו: לוחשי לחישות. עורכי הדיינין ומתלחשים עם הדיינין לפתוח להם פתח בזכותו של זה ובחובתו של זה: רבה חרון אף. שעל הטיית המשפט חרון אף בא שנאמר (שמות כב) אם ענה תענה אותו וגו' וחרה אפי: נצב בעדת אל. בזמן שבקרב אלהים ישפוט: הולכי אחר בצעם. להנאתם: האומרים לרע טוב. שמשבחין את הרשעים: רבו הוי הוי. דכתיב הוי הוי בההיא פרשתא טובא: מושכי הרוק. מאריכין הרוק ומדת גאוה הוא: ונתמעטו התלמידים. כדקי''ל (קידושין דף מט:) סימן לגסות הרוח עניות של תורה: חוזרת על לומדיה. מחזרת אולי תמצא לומדיה: ולבסוף מתזיל עלייהו. נמאס בעיניהם: מטיל מלאי. הדיינים מטילין מלאי פרקמטיא שלהם על בעלי בתים היודעים בטיב סחורה שישתכרו הדיינין על ידו: רבו איש הישר בעיניו יעשה. שהרואה שהדיינין מסבירים לו פנים מפני טובה שעשה לו ואינו מתיירא מהם: שפלים הוגבהו. שאין אימת הגדולים על הקטנים ואין ניכר בין גבוה לשפל: ומלכותא. מלכותם של ישראל אזלא ונולא הולכת ומתנוולת: צרי עין. מלהנות אחרים בממונם: טורפי טרף. גזלנים ומאמצי הלב מן העניים לרחם: רבו מים המרים רבו המקנאים לנשותיהם והיה למים המרים להרבות: אלא שפסקו מלהשקותם. כדאמרינן שאין המים בודקין משרבו המנאפים: זחוחי הלב. שאין מטין את אזנם לשמוע יפה מפי רבם וסומכים על בינתם לדקדק שמועתם: ישראל לפנים. כינוי הוא: שהכל בו. תורה באמתה ואין דופי ושכחה ומחלוקת:





תוספות





	אין פירוש לקטע זה





המאירי

משרבו בעלי הנאה נתעוותו הדינין ונתקלקלו הדינין שמתוך שהם בעלי הנאה אין מטריחין לעיין בדין ומתוך כך נתעוותו הדינין וכן אין מעיינין בהוראת איסור והיתר ומתוך כך נתקלקלו המעשים עד שאין לשם ית' נחת רוח בעולמו:



משרבו רואי פנים בדין ר"ל מכירין פנים במשפט להחניפם בטל לא תגורו מפני איש ופרקו מהם עול שמים ונתנו עליהם עול בשר ודם לבא בערכאות של דיני האומות ולא תורתו של הב"ה:



משרבו האומרים לרע טוב ולטוב רע הוי הוי בעולם:



משרבו מושכי הרוק ר"ל מאריכים בכך דרך גאוה רבו היהורים ונתמעטו התלמידים והתורה חוזרת על לומדיה כלומר שהיא צריכה לחזר אם תמצא לומדים:



משרבו לוחשי לחישות ר"ל שמתלחשים היאך נעשה דבר פלוני והיאך נסתיר עצה פלונית רבה חרון אף בעולם:



משרבו היהירים התחילו בנות ישראל לינשא ליהירים שאין דורנו רואים אלא לפנים ואע"פ שאמרו מאן דיהיר אפי' אאינשיה ביתיה לא מתקבל ר"ל שאפי' אשתו שונאתו מ"מ מתחלה הם קופצות עליהם ולאחר כן הם מכירי' האמת והם מזולזלין בעיניהן:



כשרבו מטילי מלאי על בעלי בתים ר"ל שנותנין מקום וריוח לעשירים רבו איש הישר בעיניו יעשה שמתוך שמסייעים להם להרויח נעזרים בהם ואינם מתיראים מעשיית דברים ואין מהוגנים:



משרבו איש הישר בעיניו יעשה שפלים הוגבהו וגבוהים הושפלו ושררה מתנונה והולכת:



משרבו צרי עין וטורפי טרף רבו מאמצים את לבם וקופצים את ידם מליתן ואף מלהלוות:



משרבו נטויות גרון ומסקרות עינים רבו מים המרים אלא שפסקו:



משרבו מקבלי מתנות נתקצרו השנים:



משרבו זחוחי הלב להשען על בינתם רבו מחלוקת בישראל:



משרבו תלמידי שמאי והלל שלא שימשו כל צרכם נעשית תורה כשתי תורות:



משרבו מקבלי צדקות מן האומות נעשה ישראל לאחור והאומות לפנים:





מהרש"א - חידושי אגדות

וכ"ת עון דידיה אין דבניה ודבנותיה לא ת"ש לא אפקוד על בנותיכם כו'. פרש"י לא אפקוד לבדוק את הנשים ומ"ט על בנותיכם כו' עכ"ל ועיקר חסר מן המקרא דמשמע לא אפקוד קאי על בנותיכם דכתיב בתריה אבל נשים לא הוזכרו בקרא וי"ל דה"ק לא אפקוד לבדוק את בנותיכם כי תזנינה בסתר משום דכלותיכם תנאפנה בגלוי ואין בניכם מקפידין על נשותיהם והרי גם בניכם אינן מנוקין מעון. ואמר וכ"ת עון א"א כו' ת"ש כי הם עם הזונות יפרדו כו'. זונות משמע ליה פנויה כמו הכזונה יעשה גו' ופרש"י יפרדו נואפים כפרדים הללו זנות הפרד מפורש שבא מסוס וחמור ואסור בשניהם ועי"ל יפרדו מלשון פירוד ממש לפי שזיווג איש ואשה קרוי דיבוק כדכתיב ודבק באשתו והוא חיבור שם י"ה שבאיש ואשה כדאמרי' פרק היה מביא והרועה זונות מפריד דבוקו מאשתו ומפריד שם י"ה שבחיבור איש ואשה כדאמרי' שם:


ועם לא יבין ילבט אמר ר"א א"ל נביא כו' אם אתם מקפידין כו'. לפי שלא הבינו הדבר דיותר שהיו סוטות בהם ומשקים מי המרים לא היו המים בודקין אותן כדלקמן משרבו נטויות כו' רבו מי המרים אלא שפסקו ופירש להם הנביא הדבר דיותר שרבו הסוטות רבו שאין מקפידין על עצמם ואין מנוקים הם מעון וק"ל:


משרבו בעלי הנאה כו'. עי' פרש"י ועי"ל משרבו בעלי הנאה היינו הנהנין מהבריות נתעוותו כו' שע"י שנהנה מאחד מבעלי דינין נוטה לו הדין כדאמרי' פ"ק דסנהדרין מלך במשפט יעמיד ארץ ואיש תרומות יהרסנה אם דומה למלך שא"צ לכלום כו' וק"ל:


מאן דמיהר אפילו אאנשי ביתו לא מקביל כו'. מבואר בב"ב פ' המוכר פירות:


ומלכותא אזלא ונוולא כו'. עי' פרש"י וי"ג אזלא ונזלא בזיי"ן וקאי אמלכות רומי שהיא הולכת ומתגדלת ע"י עבירה זו כמו יזל מים מדליו ת"א יסגא מלכא כו' וק"ל:


משרבו צרי עין וטורפי טרף כו' פרש"י גזלנים כו'. לפי ענינו לא שייך הכא ויש לפרש טורפי טרף המקפחין מחייתו של אדם ויורדין למחייתו וגם בכללו מפקיעי שערים שהם טורפין מזון וטרף של האדם. ומייתי ועברו על מה שכתוב בתורה השמר לך פן גו'. לא קאי ארבו מאמצי הלב וקופצי יד דקאמר דמפורש בהו לאו לא תאמץ את לבבך ולא תקפוץ גו' אלא ארישא דמלתא משרבו צרי עין כו' קאי דכתיב בהאי קרא השמר לך פן גו' ורעה עיניך באחיך גו' והיינו דקאמר משרבו צרי עין כו' שאין נותנין לעני כמפורש ביה ורעה עיניך גו' נתן תתן לו גו' מביאו לידי רעה גדולה מזה שמאמץ לבבו וקופץ ידו גם מלהלוות לו כמ"ש גבי העבט תעביטנו כמפורש בכתובות אם לא ירצה במתנה תן לו בהלוואה וק"ל:


משרבו זחוחי לב רבו מחלוקת כו' משרבו תלמידי כו' רבו מחלוקת כו'. לפי פרש"י הם שני דברים קרובים לענין אחד במחלוקת של תורה וע"כ נראה לפרש דב' דברים הם משרבו זחוחי לב כו' רמז על הבייתוסין וצדוקין שהם זחו מדברי חכמים וקבלתם שעל ידיהם רבו מחלוקת בישראל בבית שני והוא מחלוקת שלא לשם שמים ועוד קאמר משרבו תלמידי כו' רבו מחלוקת בישראל ולשם שמים נתכוונו כלם כמו ששנינו באבות גם דזה מטמא וזה מטהר וזה אוסר וזה מתיר כלם נתנו מרועה אחד כדאמרי' בריש פ"ק דחגיגה וקאמר דגם שכוונתם לשם שמים נעשה תורה כב' תורות על ידי זה שלא שמשו כל צרכן וק"ל:


משרבו מקבלי צדקה מן העובדי כוכבים היו ישראל כו'. דאסור לקבל צדקה מן העובד כוכבים משום ביבוש קצירה תשברנה גו' כדאמרינן פ"ק דב"ב ונרמז דבר זה בברכות והלוית גוים רבים ואתה לא תלוה והיית רק למעלה ולא תהיה למטה גו' וההיפך בקללות הגר אשר בקרבך יעלה עליך מעלה גו' וק"ל:


איש שהכל בו כו'. עי' פרש"י בפ"ב דתמורה ובערוך בערך אשכול והכא פרש"י שהכל בו תורה באמתתה ואין דופי ושכחה ומחלוקת עכ"ל הכי מפורש בתמורה פ"ב ומסיק שם אין דופי בסמיכה שהיתה מחלוקת ראשונה בין החכמים כדאיתא במסכת חגיגה ופריך שם בתמורה והא יוסי בן יועזר גופיה מפלג פליג בסמיכה ומשני כי אפלג בסוף שניה דבציר ליבא ע"ש. ומייתי ליה הכא במתני' פי' אשכולות מקרא שנאמר אין אשכול לאכול גו' כתרגום יונתן שם לית גבר דליה עובדין טבין משום דכתיב בתריה אבד חסיד מן הארץ וישר באדם אין דהיינו איש שהכל בו וק"ל:





רש"ש

גמרא ורח"א תני היו עורפין. לעיל (לא ב) ליתא למלת תני:



[שם] ת"ר משרבו הרוצחנין כו' שאינה באה אלא על הספק. קשה כיון שרבו א"כ אכתי הוי ספק. ויל"פ עפ"י הא דאיתא בע"ז (דף ח) כיון דחזו דנפישי רוצחין כו' אמרו כו' כי היכי דלא ליחייבי ע"ש. הרי כשרבו לא דנו אז דיני נפשות. ועיקר טעם ע"ע הוא שע"י תגלה הרוצח ויעשו בו דין כמש"כ המפרשים. ועתוי"ט מ"ג. (ונ"ל דזהו שאמר הכתוב בסיום הפרשה ואתה תבער כו' ר"ל דעל ידה תוכל לבער כי יוודע הרוצח) וכיון דלא יכולו לדונו מה לנו בהתגלותו. ונ"ל עוד דסיומא דברייתא משרבו הרוצחין בגלוי כו' אינה אלא ליתר ביאור למה שקדם דכיון דלא דנום לא היו יראים מכולם והרגו בגלוי וכ"מ לשון התוספתא ברפי"ד. אבל בספרי איתא כי ימצא ולא בשעה שמצא. (וכן דרשינן לעיל (מה ב) פרט למצוי ע"ש) מכאן אמרו משרבו הרוצחנים כו':



שם וכ"ת כו' עון דפנויה לא ת"ש כי הם עם הזונות כו'. ואע"ג דלא קי"ל כר"א דאמר הבא על הפנויה עשאה זונה. מ"מ אם כבר נבעלה בעילת איסור (עי' תוי"ט פ"ו דיבמות מ"ה) שוב נקראת זונה. וגם במופקרת ס"ל לר"ע שם (סא ב) דנקראת זונה וי"פ כוותיה עי' ב"ש סי' ו' סק"ח:



שם משרבו רואי פנים בדין בטל לא תגורו כו'. בתוספתא ליתא מלת בדין והוא יותר נכון:



רש"י ד"ה רבו איש הישר בעיניו יעשה. שהרואה כו' אינו מתיירא ממנו. כצ"ל:





בן יהוידע

מִשֶּׁרַבּוּ בַּעֲלֵי הֲנָאָה, נִתְעַוְּתוּ הַדִּינִין וְנִתְקַלְקְלוּ הַמַּעֲשִׂים וְאֵין נוֹחַ בָּעוֹלָם. נראה לי בס"ד אם עושין דין למטה אין דין למעלה שיתמתק הדין ויהיה מספר נוח כי מספר דין [64] ומספר נוח [64] שוין ולזה אמר נִתְעַוְּתוּ הַדִּינִין ואם כן אין דין למטה וממילא לא יתהפך מספר דין למספר נוח המורה על המיתוק ולזה אמר וְאֵין נוֹחַ בָּעוֹלָם.



מִשֶּׁרַבּוּ רוֹאֵי פָנִים בַּדִּין בָּטֵל 'לֹא תָגוּרוּ' וּפָסַק 'לֹא תַכִּירוּ' וּפָרְקוּ עוֹל שָׁמַיִם (דברים א, יז). נראה לי בס"ד רואי פנים בדין היינו מחמת הבצע שלקחו להם ומספר 'בצע' [162] הוא קס"ב ואם תוסיף קס"ב 'על עול שמים' [496] יהיה בזה מספר 'עול בשר ודם' [658] בדקדוק. לכן אמר על ידי שרבו רואי פנים בדין מחמת הבצע לכך פרקו עול שמים ונתנו עליהם עול בשר ודם כי נוסף קס"ב מספר בצע על מספר עול שמים ונעשה אצלם עול בשר ודם.



מִשֶּׁרַבּוּ לוֹחֲשֵׁי לְחִישׁוֹת בַּדִּין רַבָּה חֲרוֹן אַף בְּיִשְׂרָאֵל, וְנִסְתַּלְּקָה הַשְּׁכִינָה (תהילים פב, א). נראה לי בס"ד לוחשי לחישות אלו המלמדין בעל דין שהוא חייב טענות בשקר ומרמה כדי לזכותו ולכן הם פוגמים באות למ"ד המורה על לימוד האמת ואז מדה כנגד מדה יסתלק אות ל' מן מילוי האלף וישאר אַף ולזה אמר רבה חֲרוֹן אַף.



מִשֶּׁרַבּוּ הָאוֹמְרִים לָרַע טוֹב וְלַטּוֹב רָע, רַבּוּ 'הוֹי הוֹי' בָּעוֹלָם (ישעיה ה, כ). נראה 'הוֹי הוֹי' חד על חולאים וחד על דוחק הפרנסה והם חד בעון האומרים לָרַע טוֹב וחד בעבור האומרים לַטּוֹב רָע והם חד הוי הוא אך הוי השני הוא המילוי כי הוי במילואם יש גם כן הוי.



מִשֶּׁרַבּוּ מוֹשְׁכֵי הָרוֹק רַבּוּ הַיְּהִירִים וְנִתְמַעֲטוּ הַתַּלְמִידִים. יש להבין למה קרא את גסי הרוח בשם 'מוֹשְׁכֵי הָרוֹק' דאף על גב שזה הוא מידתם, הא יש להם עוד כמה סימנים המורים על גסות רוחם הן שהולכים בקומה זקופה והן בהרמת ראש ועוד יש להם סימנים לגסות רוחם בדבורם ותנועתם?
ונראה לי בס"ד על פי מה שאמר רבינו ז"ל בעץ חיים שהרוק היוצא מחיך וגרון הוא רומז על התחברות וזווג חכמה ובינה זה בזה וכתב הרב אמת ליעקב ז"ל (מערכת רי״ש אות ח) דלכן תמצא שהרוק אינו נפסק מן הפה לעולם מפני שרומז לזווג חכמה ובינה דזווגייהו תדיר ולא פסיק עיין שם. וידוע מה שאמר רבינו האר"י ז"ל שהגאה פוגם בחכמה ובינה ומונע הזווג מהם חס ושלום, ולפי זה מובן שפיר מה שקרא לגסי הרוח בשם 'מוֹשְׁכֵי הָרוֹק' כלומר מושכים ומסלקים הזווג הזה הרמוז ברוק.
ומה שאמר הַאי מַאן דִּמְיַהַר אֲפִילּוּ אַאִינְשֵׁי בֵיתֵיהּ לָא מִתְקַבֵּל נראה לכן אחר אותיות גאוה יש אותיות 'בז דו' והיינו רוצה לומר שתים כלומר מתבזה כפליים בחוץ ובפנים בביתו.





באר שבע

ת"ל ולארץ לא יכופר לדם אשר שופך בה וגו' בפרק אלו נערות מייתי הך דרשא נמי מפסוק זה וסיים ואתה תבער הדם הנקי מקרבך למה לי מיבעי ליה לכדתניא ואתה תבער הדם הנקי מקרבך הוקשו כל שופכי דמים לעגלה ערופה מה להלן מן הצואר אף שופכי דמים מן הצואר אבל רש"י בפירוש החומש פירש ואתה תבער מגיד שאם נמצא ההורג אחר שנתערפה העגלה הרי זה יהרג כו' וכתבו התוספות דטעמו של רש"י משום דסוגיא דכתובות אתיא כמאן דאמר חנק חמור ואי לאו דהוקשו שופכי דמים לעגלה ערופה לומר שהם מן הצואר הייתי אומר רוצח בחנק לפי שהוא חמור ואינו כן אלא קים ליה לרש"י כרבנן דסייף חמור ודין מיתת רוצח בסייף מק"ו דעבד השתא קטל עבדא דינו בסייף דהוא חמור כדכתיב נקם ינקם ואין נקמה אלא חרב כדכתיב חרב נוקמת נקם ברית קטל בן חורין לא כ"ש הלכך לדידיה אייתר ואתה תבער להך דרשא שאם נמצא ההורג אחר שנערפה כו'. וא"ת וקרא דולארץ לא יכופר לדם וגו' למאי אתא לפרש"י י"ל דמפיק ליה כדרבא דדריש ליה בפרק בתרא דכריתות דמייתינן עגלה ערופה אע"פ שעבר יום הכפורים עליה ובזה נתיישב גם כן הרמב"ם ז"ל שכתב בהלכות עגלה ערופה בדברי רש"י ואתה תבער מגיד שאם נמצא ההורג כו':



אמר לך עולא תני לא היו עורפין. כאן לא שייך למיפרך והא היו עורפין קתני כדפריך רבא לאביי בפ"ק דכתובות שאמר תני כל שנהג אמר ליה רבא והא כל שלא נהג קתני די"ל שאין דרך התנא לטעות להוסיף תיבה ע"י שכחה ולהחליף דבר להפכו כי התם בכתובות אם איתא דכל דנהג תנן וע"י שכחה הוסיף תיבת לא אבל הכא ע"י שכחה חסר תיבת לא וזה דרך התנא שטועה לחסר תיבה ע"י שכחה כדפרש"י בפ"ק דסנהדרין גבי אמר אביי תני קידוש החדש א"ל רבא והא עבור קתני כו' וז"ל והא עבור קתני דרך התנא טועה בגירסא לחסר תיבה ע"י שכחה אבל אין נחלף לתנאי בין גירסא קידוש לגירסא עבור ע"כ. ותדע דהא אשכחן לרבא גופיה שמגיה המשנה בפ"ב דנזיר דקתני אם עמדה והוא מוסיף תיבת לא:



כאן בבת אחת כו'. סוגיא זו מפורש יפה בספר המאור הגדול בסוף מסכת חולין ובתוס' לעיל בפרק מי שקינא ע"ש:

